# Baltasar Saldoni

### De Viquipèdia

Baltasar Saldoni (Barcelona, 4 de gener de 1807 - Madrid, 3 de desembre de 1889) va ser un compositor i musicòleg català.

## [edita] Esbós biogràfic

Va ser escolà a Montserrat. A partir de l'any 1822 va estudiar a Barcelona de la mà de Mateu Ferrer i Oller i Francesc Queralt. També a Barcelona va ocupar el càrrec d'organista de l'església de Santa Maria del Mar, mentre intentava obrir-se pas en el panorama operístic, sense massa èxit.

L'any 1829 va traslladar-se a Madrid i es va relacionar amb Ramon Carnicer. L'any següent va obtenir la plaça de professor de solfeig en el conservatori de Maria Cristina, recentment creat.

A Madrid va intentar l'èxit amb lòpera italiana, component algunes de les darreres òperes creades a Europa sobre llibrets de Metastasio. Va contribuir també al renaixement de la sarsuela amb la composició d'alguns títols.

A poc a poc va anar abandonant la composició per a dedicar-se a la direcció d'orquestra i als estudis històrico-musicals. És autor del Diccionario biográfico-bibliográfico de efemérides de músicos españoles (1868-1881), que s'ha considerat com l'obra precursora de la moderna musicologia espanyola.

## [edita] Obres

- 1826 El triunfo del amor, òpera, Barcelona - llibret: José Alegret
- 1832 Los enredos de un curioso, òpera, Conservatori Maria Cristina de Madrid, en col·laboració amb Ramon Carnicer i Pedro Albéniz - llibret: Félix Enciso Castrillón
- 1833 Saladino e Clotilde, òpera, Madrid
- 1838 Ipermestra, òpera, Madrid, 20 de gener de 1838 - llibret: Pietro Metastasio
- 1840 Cleonice, regina di Siria, òpera, Madrid, 24 de gener de 1840 - llibret: Pietro Metastasio
- 1844 Boabdil, ultimo rey de Granada, òpera - llibret: Miguel González Aurioles
- 1853 El rey y la costurera, sarsuela
- 1855 Guzmán el Bueno
- 1857 La corte de Monaco, sarsuela, Madrid, 16 de febrer de 1857 - llibret: Ramón de Navarrete
- 1864 Los maridos en las máscaras, Barcelona, 26 d'agost de 1864

## [edita] Bibliografia

- Emilio Cotarelo y Mori. Historia de la Zarzuela. Instituto Complutense de Ciencias Musicales. Madrid, 2003. Madrid, 2000. (castellà)
- Roger Alier. La Zarzuela. Ed. Robinbook, S.L. 2002. Barcelona. ISBN 84-95601-54-0 (castellà)

Obtingut de "http://ca.wikipedia.org../../../b/a/l/Baltasar_Saldoni_106b.html"

Categories: Compositors d'òpera catalans | Compositors de sarsuela catalans | Musicòlegs

##### Views

- Article
- Discussió
- Revisió actual

##### Cerca